
Vispārīgā informācija

1.1. Iepirkuma procedūras veids, nosaukums un identifikācijas numurs
Atklāts konkurss “Ēku tehniskā apsekošana” (turpmāk – konkurss vai iepirkuma procedūra), kas tiek veikts saskaņā ar Publisko iepirkumu likuma (turpmāk – PIL) 8. panta pirmās daļas 1. punktu, Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” (turpmāk – MK noteikumi Nr.107) 2.1.apakšnodaļu un šo nolikumu (turpmāk – Nolikums).

1.2. Pasūtītājs
1.2.1. [bookmark: _Ref38365357]Nosaukums: Sabiedrība ar ierobežotu atbildību “Ogres Namsaimnieks”;
Vienotais reģistrācijas numurs: 40103941081;
Juridiskā adrese: Mālkalnes prospekts 3, Ogre, Ogres novads, LV-5001;
Tālruņa numurs: 65049100; 
E-pasts: info@ogresnamsaimnieks.lv.
1.2.2. Pasūtītāja darba laiks:
	Pirmdiena:
	no plkst. 08:00 līdz 12:00,
	no plkst. 13:00 līdz 18:00

	Otrdiena:
	no plkst. 08:00 līdz 12:00,
	no plkst. 13:00 līdz 17:00

	Trešdiena:
	no plkst. 08:00 līdz 12:00,
	no plkst. 13:00 līdz 17:00

	Ceturtdiena:
	no plkst. 08:00 līdz 12:00,
	no plkst. 13:00 līdz 17:00

	Piektdiena:
	no plkst. 08:00 līdz 12:00,
	no plkst. 13:00 līdz 16:00

	Sestdiena:
	Brīvdiena
	

	Svētdiena:
	Brīvdiena
	


1.2.3. Iepirkumu veic saskaņā ar Sabiedrības ar ierobežotu atbildību “Ogres Namsaimnieks” 15.01.2025. rīkojumu Nr. 1-4/2025/4 un  15.01.2025. rīkojumu Nr. 1-4/2025/5 apstiprināta iepirkuma komisija (turpmāk – Komisija).

1.3. Komisijas kontaktpersona
1.3.1. [bookmark: _Ref38365386]Komisijas noteiktā kontaktpersona:
Juridiskās un iepirkumu nodaļas iepirkumu speciālists 
Tālruņa numurs: 65049105;
E-pasts: iepirkumi@ogresnamsaimnieks.lv. 

1.4. Piegādātājs
Fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.

1.5. Pretendents
Pretendents ir piegādātājs, kurš ir reģistrēts Elektronisko iepirkumu sistēmā (turpmāk – EIS) un ir iesniedzis piedāvājumu EIS e-konkursu apakšsistēmā.

1.6. Apakšuzņēmējs
Apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.

1.7. Pircēja profils
Internetā publiski pieejama pasūtītāja vietne valsts elektroniskās informācijas sistēmā piedāvājumu un pieteikumu saņemšanai (pieejama EIS: https://www.eis.gov.lv/EKEIS/Supplier/Organizer/5736), kurā Pasūtītājs ievieto informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju.

1.8. Iepriekšējais informatīvais paziņojums
Nav publicēts.

1.9. Iepirkuma procedūrai piemērojamie tiesību akti
1.9.1. Publisko iepirkumu likums;
1.9.2. Ministru kabineta 2017.gada 28.februāra noteikumi Nr.107 “Iepirkuma procedūru un metu konkursu norises kārtība”.

1.10. Informācijas apmaiņa
Informācijas apmaiņa starp Pasūtītāju / Komisiju un Piegādātājiem vai Pretendentiem notiek rakstveidā – izmantojot EIS funkciju “Pretendentu jautājumi”  vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu. 

1.11. Iespējas iepazīties ar atklāta konkursa nolikumu un saņemt to
1.11.1. [bookmark: _Ref38365343]Atklāta konkursa “Ēku tehniskā apsekošana”, atklāta konkursa identifikācijas Nr.SIAON 2025/1-AK, dokumentācijai ir nodrošināta tieša un brīva elektroniskā pieeja Pircējā profilā Konkursa sadaļā. 
1.11.2. Tiek uzskatīts, ka visi ieinteresētie Piegādātāji jebkuru papildu informāciju par Konkursu ir saņēmuši brīdī, kad tā publicēta Pircējā profilā Konkursa sadaļā. 
1.11.3. Ieinteresētais piegādātājs EIS e-konkursu apakšsistēmā Konkursa sadaļā var reģistrēties kā Konkursa Nolikuma saņēmējs, ja tas ir reģistrēts EIS kā Piegādātājs.[footnoteRef:1]  [1:  Informācija par to, kā ieinteresētais piegādātājs var reģistrēties par Nolikuma saņēmēju, pieejama: https://www.eis.gov.lv/EIS/Publications/PublicationView.aspx?PublicationId=883.
] 

1.11.4. Pasūtītājs nodrošina iespēju ieinteresētajiem piegādātājiem iepazīties ar iepirkuma procedūras dokumentāciju uz vietas Nolikuma 1.2.1.punktā minētajā adresē Pasūtītāja darba laikā, iepriekš saskaņojot laiku ar Nolikuma 1.3.punktā minēto Pasūtītāja kontaktpersonu. 
1.11.5. Ja piegādātājs pieprasa izsniegt iepirkuma procedūras dokumentus drukātā veidā, Pasūtītājs tos izsniedz 3 (trīs) darba dienu laikā pēc tam, kad saņemts attiecīgs pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa.

1.12. Papildu informācijas pieprasīšanas kārtība
1.12.1. Papildu informāciju ieinteresētais piegādātājs var pieprasīt latviešu valodā, izmantojot EIS funkciju “Pretendentu jautājumi” vai nosūtot pieprasījumu Nolikuma 1.3.punktā norādītajai kontaktpersonai elektroniski. Ja jautājums netiek nosūtīts EIS, tajā jānorāda Konkursa nosaukums un identifikācijas numurs.
1.12.2. Ja ieinteresētais Piegādātājs laikus rakstiski pieprasa papildu informāciju par Konkursa Nolikumu, Komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām, kas norādīts Nolikuma 1.13.1.apakšpunktā.
1.12.3. Ja jautājums saņemts ārpus Pasūtītāja noteiktā darba laika, kas norādīts Nolikuma 1.2.2. punktā, tad tas tiek uzskatīts par saņemtu nākamajā darba dienā.
1.12.4. Jebkura papildu informācija, kas tiks sniegta saistībā ar Konkursu, tiks nosūtīta piegādātājam, kurš uzdevis jautājumu, kā arī publicēta Pasūtītāja pircēja profilā EIS e-konkursu apakšsistēmā Konkursa sadaļā. Piegādātājam ir pienākums sekot līdzi publicētajai informācijai.

1.13. Piedāvājuma iesniegšanas vieta, datums, laiks un kārtība
1.13.1. [bookmark: _Ref38365063][bookmark: _Ref38366512]Piedāvājumi jāiesniedz EIS e-konkursu apakšsistēmā www.eis.gov.lv. Piedāvājumu iesniegšanas termiņu skatīt EIS e-konkursu apakšsistēmā šī iepirkuma sadaļā.
1.13.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām. Tie netiks atvērti un neatvērti tiks nosūtīti atpakaļ iesniedzējam. 

1.14. Piedāvājuma atvēršanas vieta, datums, laiks un kārtība
14. Iesniegtie piedāvājumi tiks atvērti EIS sistēmā četras stundas pēc piedāvājumu iesniegšanas termiņa beigām.
1.14.1. Iesniegto piedāvājumu atvēršanas procesam Pretendents var sekot līdzi tiešsaistes režīmā EIS e-konkursu apakšsistēmā.
1.14.2. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.

1.15. Ieinteresēto piegādātāju sanāksme 
1.15.1. Pasūtītājs nav paredzējis rīkot ieinteresēto piegādātāju sanāksmi.
1.15.2. Gadījumā, ja Pasūtītājs, ne vēlāk kā 10 (desmit) dienas pirms piedāvājumu iesniegšanas termiņa pēdējās dienas, būs saņēmis rakstiski vismaz 2 (divu) ieinteresēto piegādātāju priekšlikumus rīkot ieinteresēto piegādātāju sanāksmi, tas saskaņā ar Ministru kabineta 2017.gada 28.februāra noteikumu Nr.107 “Iepirkuma procedūru un metu konkursu norises kārtība” 11.punktu rīkos ieinteresēto piegādātāju sanāksmi. 
1.15.3. Iestājoties Nolikuma 1.15.2.punktā noteiktajiem nosacījumiem, interesēto piegādātāju sanāksme tiks rīkota ne vēlāk kā 5 (piecas) dienas pirms piedāvājumu iesniegšanas termiņa pēdējās dienas, informācija par sanāksmi tiks publicēta Pircēja profilā vismaz 3 (trīs) dienas iepriekš.
1.15.4. Organizējot ieinteresēto piegādātāju sanāksmi, tās gaita tiks protokolēta, sanāksmes protokols tiks publicēts Pircēja profilā.

1.16. Iepirkuma priekšmets
1.16.1. Iepirkuma priekšmets ir ēku tehniskā apsekošana (turpmāk – Pakalpojums) Nolikuma 9.pielikuma “Finanšu piedāvājums” minētajos nekustamajos īpašumos (turpmāk – Objekti), atbilstoši Nolikuma un tā pielikumu prasībām. Apsekojamo ēku galvenie tehniskie rādītāji ir skatāmi Nolikuma 11.pielikumā.
1.16.2. Pakalpojuma detalizēts apraksts sniegts Nolikuma 8.pielikumā “Tehniskā specifikācija”.
1.16.3. CPV kods: 71600000-4, koda atšifrējums:  Tehniskās testēšanas, analīzes un konsultāciju pakalpojumi.

1.17. [bookmark: _Hlk43933564]Paredzamā Līgumcena
Paredzamā kopējā Līgumcena: 45 200,00 (četrdesmit pieci tūkstoši divi simti euro un 00 centi) EUR bez pievienotās vērtības nodokļa (turpmāk – PVN).

1.18. Tehniskā specifikācija
1.18.1. Tehniskā specifikācija ir pievienota Nolikuma 8.pielikumā, un ir Nolikuma neatņemama sastāvdaļa.
1.18.2. Tehniskās specifikācijas sagatavošanas datums: 24.01.2025.

1.19. Līguma izpildes termiņš
16 (sešpadsmit) nedēļas no Līguma stāšanās spēkā brīža.

1.20. Līguma izpildes vieta
Saskaņā ar Nolikuma 9.pielikumā “Finanšu piedāvājums” norādīto Objektu adrešu sarakstu.

1.21. Pakalpojuma izpildes grafiks
Pretendentam, kuram tiks piešķirtas līguma slēgšanas tiesības, pirms iepirkuma līguma noslēgšanas, Pasūtītājam jāiesniedz brīvā formā sastādīts Pakalpojuma izpildes grafiks (sastādīts pa nedēļām), norādot arī kopējo iepirkuma līguma izpildes termiņu nedēļās.
1.22. Apdrošināšana
Pretendentam, kuram tiks piešķirtas līguma slēgšanas tiesības, ir pienākums līdz Darbu uzsākšanai par saviem līdzekļiem veikt Būvuzņēmēja un būvspeciālistu, kas piedalās projektēšanā un būvdarbu veikšanā, civiltiesiskās atbildības apdrošināšu Būvniecības likumā un Ministru kabineta 2014.gada 14.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības apdrošināšanu” noteiktajā kārtībā un apjomā, noslēdzot apdrošināšanas līgumu. Apdrošināšanas līgumam ir jābūt noslēgtam tieši par konkrēto iepirkuma līgumu ar atbildības limitu vismaz 250 000,00 EUR (divi simti piecdesmit tūkstoši euro) vai arī pretendentam, papildus turpmāk norādītajiem dokumentiem, ir jāiesniedz apdrošinātāja izsniegtu dokumentu, kas apliecina apdrošināšanas aizsardzības esību ar atbildības limitu vismaz 250 000 EUR (divi simti piecdesmit tūkstoši euro) attiecībā uz konkrēto iepirkuma līgumu. Apdrošināšanas līgumam jābūt spēkā visā darbu veikšanas periodā. Būvuzņēmējam ir pienākums ne vēlāk kā 10 (desmit) dienu laikā pēc iepirkuma līguma noslēgšanas iesniegt Pasūtītājam attiecīgu civiltiesiskās atbildības apdrošināšanas polisi un apdrošināšanas prēmijas samaksu apliecinošu dokumentu.

1.23. Piedāvājuma nodrošinājums
1.23.1. [bookmark: _Ref38367070]Pretendentam kopā ar piedāvājumu jāiesniedz ar drošu elektronisko parakstu parakstīts piedāvājuma nodrošinājums (bankas garantija vai apdrošināšanas polise) EUR 800,00 (astoņi simti euro) apmērā. Piedāvājuma nodrošinājumā jābūt norādītam, ka tā devējs apņemas izmaksāt Pasūtītājam piedāvājuma nodrošinājuma summu pilnā apmērā pēc Pasūtītāja pirmā pieprasījuma, jebkurā no šādiem gadījumiem:
1.23.1.1. Pretendents atsauc savu piedāvājumu, kamēr ir spēkā piedāvājuma nodrošinājums; 
1.23.1.2. Pretendents, kuram piešķirtas iepirkuma līguma slēgšanas tiesības, Pasūtītāja noteiktajā termiņā nav iesniedzis tam iepirkuma dokumentos un iepirkuma līgumā paredzēto saistību izpildes nodrošinājumu; 
1.23.1.3. Pretendents, kuram piešķirtas līguma slēgšanas tiesības, neparaksta iepirkuma līgumu Pasūtītāja noteiktajā termiņā.
1.23.2. Ja kā piedāvājuma nodrošinājums tiek iesniegta apdrošināšanas polise, tai jāpievieno maksājumu apliecinošs dokuments par apdrošināšanas prēmijas samaksu pilnā apmērā, un polisei jāatbilst šādiem papildus nosacījumiem:
1.23.2.1. apdrošinātājs apņemas nekavējoties samaksāt Pasūtītājam pēc pirmā pieprasījuma pilnu piedāvājuma nodrošinājuma summu jebkurā no Nolikuma 2.8.1.punkta apakšpunktos norādītajiem gadījumiem;
1.23.2.2. Pasūtītājam nav jāpieprasa piedāvājuma nodrošinājuma summa no Pretendenta pirms prasības iesniegšanas Apdrošinātājam;
1.23.2.3. polisei jābūt no Pretendenta puses neatsaucamai;
1.23.2.4. prasības un strīdi, kas saistīti ar šo apdrošināšanas polisi, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
1.23.3. Ja kā piedāvājuma nodrošinājums tiek iesniegta bankas garantija, tai jāatbilst šādiem papildus nosacījumiem:
1.23.3.1. garantijai piemērojami Starptautiskās tirdzniecības palātas (International Chamber of Commerce (ICC)) izdotie Vienotie noteikumi par pieprasījuma garantijām (“Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem;
1.23.3.2. Pasūtītājam nav jāpieprasa piedāvājuma nodrošinājuma summa no Pretendenta pirms pieprasījuma iesniegšanas garantijas devējam;
1.23.3.3. Bankas garantijai jābūt no Pretendenta puses neatsaucamai.
1.23.4. Ja piedāvājuma nodrošinājumu iesniedz piegādātāju apvienība, t.sk. personālsabiedrība, piedāvājuma nodrošinājumam jābūt izdotam uz visu personālsabiedrības vai piegādātāju apvienības dalībnieku vārdiem vai uz piegādātāju apvienības pilnvarotā pārstāvja vārda.
1.23.5. Piedāvājuma nodrošinājumam jābūt spēkā līdz īsākajam no šādiem termiņiem:
5. seši mēneši dienas no Nolikuma 1.13.1.punktā noteiktās piedāvājumu iesniegšanas dienas;
5. līdz iepirkuma līguma noslēgšanai un līguma saistību izpildes nodrošinājuma iesniegšanai.
23. Piedāvājuma nodrošinājuma termiņa pagarināšana.  
Ja objektīvu iemeslu dēļ Pasūtītājs nevar noslēgt iepirkuma līgumu piedāvājuma derīguma termiņā, Pasūtītājs var rakstiski lūgt Pretendentu pagarināt sava piedāvājuma derīguma termiņu. Ja Pretendents piekrīt pagarināt piedāvājuma derīguma termiņu, par to rakstiski paziņo Pasūtītājam. Ja Pretendents desmit dienu laikā rakstisku paziņojumu Pasūtītājam neiesniedz, tad Pasūtītājs uzskata, ka Pretendents ir izstājies no tālākas līdzdalības iepirkumā.

1.24. [bookmark: _Ref38401943]Atbilstība profesionālās darbības veikšanai
1.24.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji un personu, uz kuras iespējām Pretendents balstās (ja pretendents Pakalpojuma sniegšanai plāno piesaistīt apakšuzņēmēju vai personu, uz kuras iespējām Pretendents balstās) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs, ja attiecīgās valsts normatīvie akti to paredz.

1.25. [bookmark: _Ref38400100][bookmark: _Ref38419387]Tehniskās un profesionālās spējas
1.25.1. [bookmark: _Ref38398798][bookmark: _Hlk517351377]Pretendentam iepriekšējo 3 (trīs) gadu periodā (t.i., 2022., 2023., 2024.gadā un 2025.gadā līdz piedāvājuma iesniegšanas dienai) ir veicis tehnisko apsekošanu un atzinuma sagatavošanu vismaz 6 (sešām) ēkām, kur no tām: 
1.25.1.1. vismaz 3 (trīs) ir daudzdzīvokļu ēkas ar 9 (deviņi) vai vairāk stāviem; 
1.25.1.2. vismaz 3 (trīs) ir daudzdzīvokļu ēkas, kur novērtēts arī balkonu un/vai lodžiju konstruktīvais stāvoklis. 
1.25.1.3. Komisija Pretendenta pieredzi atzīs par atbilstošu 3.2.1.punktā noteiktajam, ja noteiktais apjoms tiks sasniegts 1 (viena) vai vairāku līgumu ietvaros. Šo izpildīto līgumu ietvaros objektiem jābūt nodotiem ekspluatācijā (ar nodošanas – pieņemšanas aktu) un ir saņemtas pozitīvas pasūtītāju atsauksmes. Pretendenta izvēlētie pieredzes objekti var atbilst vairākiem kritērijiem, nodrošinot to izpildi.
1.25.2. [bookmark: _Ref38399690]Pretendentam Pakalpojuma izpildes laikā jāpiesaista speciālisti[footnoteRef:2] ar šādu kvalifikāciju: [2:  Vienam speciālistam var būt vairākas kvalifikācijas.] 

1.25.2.1. vismaz 1 (viens) sertificēts speciālists “Ēku būvdarbu vadīšanā un būvuzraudzībā vai ēku konstrukciju projektēšanā”;
1.25.2.2. vismaz 1 (viens) sertificēts speciālists “Elektroietaišu izbūves būvdarbu vadīšanā un būvuzraudzībā vai projektēšanā”;
1.25.2.3. vismaz 1 (viens) sertificēts speciālists “Siltumapgādes, ventilācijas un gaisa kondicionēšanas sistēmu būvdarbu vadīšanā un būvuzraudzībā vai projektēšanā”;
1.25.2.4. vismaz 1 (viens) sertificēts speciālists “Ūdensapgādes un kanalizācijas sistēmu (ieskaitot ugunsdzēsības sistēmas) būvdarbu vadīšanā un būvuzraudzībā vai projektēšanā”;
1.25.2.5. Speciālista sertifikāta derīguma termiņam ir jābūt spēkā visā pakalpojuma līguma izpildes laikā.
[bookmark: _Toc141341761][bookmark: _Toc141785292]
1.26. Vispārīgi nosacījumi
1.26.1. Ja Pretendents ir piegādātāju apvienība vai personālsabiedrība, Nolikuma 3.2.1. un 3.2.2.punktā noteiktās prasības jāizpilda vismaz vienam no piegādātāju apvienības vai personālsabiedrības biedriem vai visiem kopīgi.
1.26.2. Līguma izpildē Pretendents ir tiesīgs piesaistīt apakšuzņēmējus. Pretendentam piedāvājumā jānorāda apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. Apakšuzņēmēja veicamo sniedzamo pakalpojumu kopējo vērtību noteic atbilstoši Publisko iepirkumu likuma 63.panta trešajai daļai.
1.26.3. Lai pierādītu atbilstību Nolikuma 3.1.2. – 3.2.punktos noteiktajām prasībām, Pretendents drīkst balstīties uz citu personu  iespējām, neatkarīgi no savstarpējo attiecību tiesiskā rakstura. Pretendentam ir pienākums sniegt Pasūtītajam pietiekamus pierādījumus par sadarbību un resursu un kompetenču pieejamību līguma izpildē no personām, uz kuru iespējām Pretendents balstās. 

[bookmark: _Toc45663518]Prasības piedāvājumiem

1.27. [bookmark: _Ref38401906]Piedāvājuma noformēšana un iesniegšana:
1.27.1. Piedāvājums jāiesniedz elektroniski EIS e-konkursu apakšsistēmā, vienā no zemāk minētajiem formātiem. Katra iesniedzamā dokumenta formāts var atšķirties, bet ir jāievēro šādi iespējamie veidi:
1.27.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā Konkursa sadaļā ievietotās formas. 
1.27.1.2. elektroniski aizpildāmos dokumentus, sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
1.27.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
1.27.2. Sagatavojot piedāvājumu, pretendents ievēro, ka:
1.27.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
1.27.2.2. Iesniedzot piedāvājumu, pretendents pēc izvēles ar drošu elektronisko parakstu un laika zīmogu vai ar EIS piedāvāto elektronisko parakstu (Sistēmas parakstu) paraksta vismaz pretendenta pieteikumu. Pieteikumu paraksta pretendenta pārstāvis ar pārstāvības tiesībām vai tā pilnvarota persona. Ja pieteikumu paraksta pilnvarota persona, jāpievieno personas ar pārstāvības tiesībām izdota pilnvara.
1.27.2.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu.
1.27.3. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.27.4. Piedāvājums jāiesniedz latviešu valodā. Ja kāds no piedāvājuma dokumentiem tiks iesniegts citā valodā, tad tam jāpievieno pretendenta apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 “Kārtība, kādā apliecināmi dokumentu tulkojumi valsts valodā”.
1.27.5. [bookmark: _Hlk43934425]Pretendents dokumenta atvasinājumu apliecina atbilstoši Ministru kabineta 2018.gada 4.septembra noteikumu Nr.558 “Dokumentu izstrādāšanas un noformēšanas kārtība” noteiktajai kārtībai. Vienlaikus pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu. Ja dokumenta kopija nav apliecināta atbilstoši normatīvo aktu prasībām, Komisija, ja tai rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.27.6. Visas piedāvātās cenas aprēķina un norāda EUR (euro) bez PVN.
1.27.7. Pretendents drīkst iesniegt tikai vienu piedāvājuma variantu.
1.27.8. Iesniedzot piedāvājumu, pretendents apliecina, ka piekrīt visiem Nolikuma (t.sk. tā pielikumos) ietvertajiem nosacījumiem.
1.27.9. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šiem riskiem, tas netiks izskatīts.
1.27.10. Pretendenta piedāvājuma dokumentus paraksta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem jāpievieno attiecīgās pilnvaras oriģināls vai kopija. Pilnvarā precīzi jānorāda pilnvarotajai personai piešķirto tiesību un saistību apjoms.
1.27.11. Pretendenta iesniegtajam piedāvājumam jābūt derīgam 6 (seši) mēneši no piedāvājuma iesniegšanas termiņa.
1.27.12. Pretendents sedz visus izdevumus, kas saistīti ar piedāvājuma dokumentu izstrādāšanu, noformēšanu un iesniegšanu. Pasūtītājs nav atbildīgs, nesegs un nekompensēs šos izdevumus neatkarīgi no Konkursa norises iznākuma. 
1.27.13. Pretendents līdz piedāvājumu iesniegšanas termiņa beigām var atsaukt savu piedāvājumu, iesniedzot Komisijai paziņojumu. Paziņojumu iesniedz elektroniski EIS e-konkursu apakšsistēmā Konkursa sadaļā.
1.27.14. Pretendents līdz piedāvājumu iesniegšanas termiņa beigām var grozīt savu piedāvājumu, augšupielādējot EIS e-konkursu apakšsistēmā Konkursa sadaļā grozīto piedāvājumu vai tā daļu un parakstot grozījumus ar drošu elektronisko parakstu un laika zīmogu vai ar EIS piedāvāto elektronisko parakstu.

1.28. [bookmark: _Ref38397347]Piedāvājumā jāietver 
1.28.1. Piedāvājuma nodrošinājums, kas sagatavots atbilstoši Nolikuma 2.8.punktā izvirzītajām prasībām.

1.28.2. Pieteikums par piedalīšanos Konkursā
1.28.2.1. [bookmark: _Hlk43936047]Pretendents pieteikumu dalībai Konkursā sagatavo atbilstoši Nolikuma 1.pielikumā norādītajai formai. 
1.28.2.2. Kopā ar pieteikumu jāiesniedz apliecinājums par neatkarīgi sagatavotu piedāvājumu, kas sagatavots atbilstoši Nolikuma 2.pielikumā norādītajai formai.
1.28.2.3. Pieteikumā atbilstoši Iepirkumu uzraudzības biroja sniegtajam skaidrojumam[footnoteRef:3] un Eiropas Komisijas 2003.gada 6.maija Ieteikumam par mazo un vidējo uzņēmumu definīciju un darbības jomu Nr. C(2003) 1422[footnoteRef:4] jānorāda, kādam statusam atbilst pretendents un tā piesaistītais apakšuzņēmējs – mazajam vai vidējam uzņēmumam. [3:  Pieejams: https://www.iub.gov.lv/sites/default/files/upload/skaidrojums_mazajie_videjie_uzn.pdf. ]  [4:  Kopsavilkums pieejams: https://eur-lex.europa.eu/legal-content/LV/TXT/?uri=LEGISSUM%3An26026. ] 

1.28.2.4. Pieteikums un apliecinājums par neatkarīgi sagatavotu piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikums jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. Ja pieteikumu paraksta persona, kurai nav pārstāvības tiesības, Pretendentam jāiesniedz attiecīgajai personai izdota pilnvara vai tās apliecināta kopija. Šis nosacījums attiecas arī uz dokumentiem, ko paraksta apakšuzņēmējs vai persona, uz kuras iespējām Pretendents balstās.
1.28.2.5. Ja pieteikumu vai apliecinājumu par neatkarīgi sagatavotu piedāvājumu nav parakstījusi persona ar pārstāvības tiesībām, piedāvājums tiek noraidīts.

1.28.3. [bookmark: _Ref38396478]Pretendenta atlases dokumenti
1.28.3.1. [bookmark: _Ref38399885]Ārvalstīs reģistrēts Pretendents iesniedz komercdarbību reģistrējošas iestādes ārvalstī, kur pretendents reģistrēts, izdotas un spēkā esošas reģistrācijas apliecības vai cita līdzvērtīga dokumenta kopiju, kas šo faktu apliecina, ja reģistrāciju paredz attiecīgās valsts normatīvie akti.
1.28.3.2. Lai izpildītu Nolikuma 3.2.1.punktā noteikto pieredzes prasību, Pretendents iesniedz informāciju par izpildītajiem pakalpojuma līgumiem, aizpildot 6.pielikuma formu. Šai informācijai pievieno vismaz 1 pasūtītāja pozitīva rakstura atsauksmi vai citus dokumentālus pierādījumus, kas apliecina pieredzes prasību izpildi.
1.28.3.3. Lai izpildītu Nolikuma 3.2.2.punktā noteikto prasību, Pretendents iesniedz informāciju par pakalpojuma veikšanā iesaistītajiem speciālistiem, aizpildot 7.pielikuma formu. Šai informācijai pievieno speciālistu kvalifikāciju apliecinošu dokumentu kopijas.
1.28.3.4. Ja Pretendents līguma izpildē iesaistīs apakšuzņēmējus, Pretendents iesniedz vienošanos ar apakšuzņēmējiem vai apakšuzņēmēju apliecinājumu par iesaistīšanos iepirkuma līguma izpildē, vienošanās vai apliecinājuma dokumentā norādot informāciju, kādas šī iepirkuma līguma daļas (t.sk. finansiālā izteiksmē) pildīs attiecīgais apakšuzņēmējs (vai apakšuzņēmēja apakšuzņēmējs), norādot to kopsummu EUR (euro) bez PVN no kopējās līgumcenas.
1.28.3.5. Ja Pretendents ir piegādātāju apvienība vai personālsabiedrība, papildus jāiesniedz:
1.28.3.5.1. visu apvienībā iesaistīto Piegādātāju vai Piegādātāju pilnvaroto personu parakstīti dokumenti, kas pierāda Piegādātāju uzņemtās saistības attiecībā pret šī iepirkuma realizāciju, kā arī informācija par pilnvaroto personu, kas pārstāv attiecīgo piegādātāju apvienību vai personālsabiedrību;
1.28.3.5.2. [bookmark: _Ref38394173]informācija par to, kādu iepirkuma daļu (t.sk. finansiālā izteiksmē) realizēs katrs no piegādātāju apvienības vai personālsabiedrības dalībniekiem.
1.28.3.6. Ja Pretendents, lai pierādītu atbilstību Nolikuma 3.1.2. – 3.2.punktā noteiktajām kvalifikācijas prasībām, balstās uz citu personu iespējām, neatkarīgi no savstarpējo attiecību tiesiskā rakstura, Pretendentam, sagatavojot piedāvājumu, jāņem vērā šādas prasības:
1.28.3.6.1. Pretendents piedāvājumā norāda visus uzņēmējus, uz kuru iespējām savas kvalifikācijas pierādīšanai tas balstās, saskaņā ar 5.pielikumā norādīto formu. Pretendentam ir jāpierāda Pasūtītājam, ka viņa rīcībā būs nepieciešamie resursi, iesniedzot attiecīgo personu un Pretendenta parakstītu apliecinājumu vai vienošanos par sadarbību un resursu nodošanu Pretendenta rīcībā konkrētā līguma izpildei. Apliecinājumus un vienošanās par sadarbību un resursu un kompetenču nodošanu Pretendents var aizstāt ar jebkuriem cita veida dokumentiem, ar kuriem Pretendents spēj pierādīt, ka nepieciešamie resursi un kompetences Pretendentam būs pieejami un tiks izmantoti iepirkuma līguma izpildes laikā atkarībā no nodoto resursu un kompetenču veida; 
1.28.3.6.2. iesniegtajiem dokumentiem par sadarbību un resursu un kompetenču nodošanu jābūt pietiekamiem, lai pierādītu Pasūtītājam Pretendenta spēju izpildīt iepirkuma līgumu, kā arī to, ka visā līguma izpildes laikā Pretendents faktiski izmantos tās personas resursus un kompetences, uz kuras iespējām tas balstās savas kvalifikācijas pierādīšanai.

1.29. [bookmark: _Ref38396533]Eiropas vienotais iepirkuma procedūras dokuments (turpmāk - EVIPD)
1.29.1. Pasūtītājs pieņem EVIPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām Pretendentu atlases prasībām (Nolikuma 3. un 8.punkts). Ja piegādātājs izvēlējies iesniegt EVIPD, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām Pretendentu atlases prasībām, tas iesniedz šo dokumentu  arī par katru personu, uz kuras iespējām tas balstās, lai apliecinātu ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kuru veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu EVIPD par katru tās dalībnieku. Piegādātājs var iesniegt Pasūtītājam EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
1.29.2. EVIPD veidlapu paraugus nosaka Eiropas Komisijas 2016.gada 5.janvāra Īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums), vai izmantojot tiešsaistes pakalpojumu, kas pieejams: /.
1.29.3. Aizpildot EVIPD dokumenta veidlapu, obligāti jāaizpilda šādas daļas: I daļa “Informācija par iepirkuma procedūru un līgumslēdzēju iestādi vai līgumslēdzēju subjektu”, III daļa “Izslēgšanas iemesli” un IV daļa “Atlases kritēriji”.
1.29.4. Ja Pretendents iesniedz EVIPD, Pasūtītājam jebkurā iepirkuma procedūras posmā ir tiesības prasīt, lai Pretendents, ne vēlāk kā 5 (piecu) darba dienu laikā no pieprasījuma nosūtīšanas dienas, iesniedz visus dokumentus vai daļu no tiem (Nolikuma 4.2.2.punktā minētie kvalifikāciju apliecinošie dokumenti), kas apliecina tā atbilstību iepirkuma procedūras dokumentos noteiktajām Pretendentu atlases prasībām. Komisija nosaka  termiņu,  ņemot vērā samērīguma principu un nepieciešamo informācijas apjomu, bet ne ilgāku kā 5 (piecas) darba dienas. 

1.30. [bookmark: _Ref38396614]Tehniskais piedāvājums
Tehniskais piedāvājums satur tehniskās specifikācijas. Parakstot pieteikumu par piedalīšanos Konkursā, Pretendents apliecina, ka apņemas izpildīt visas tehniskajā specifikācijā izvirzītās prasības.

1.31. [bookmark: _Ref38396632]Finanšu piedāvājums
1.31.1. Finanšu piedāvājumu pretendents sagatavo, atbilstoši Finanšu piedāvājuma formai (Nolikuma 9.pielikums), ņemot vērā tehniskajā specifikācijā noteikto pakalpojumu un ar to izpildi saistīto darbu apjomu un raksturojumu, norādot cenas euro (EUR) bez pievienotās vērtības nodokļa.
1.31.2. Finanšu piedāvājumam jābūt veidotam .xls faila formātā, katrā tabulas šūnā ievadot naudas vienības ar ne vairāk kā divām decimālzīmēm aiz komata un aprēķinos pielietojot skaitļu noapaļošanas funkciju “Round”, skaitļus noapaļojot ar ne vairāk kā divām decimālzīmēm aiz komata, lai izvairītos no aritmētisko kļūdu pieļaušanas.
1.31.3. Finanšu piedāvājumu pretendents sagatavo un iesniedz par visu iepirkuma priekšmetu kopā.

1.32. Piedāvājumu noformējuma pārbaudi, Pretendentu atlasi, tehnisko piedāvājumu atbilstības pārbaudi un piedāvājumu vērtēšanu (turpmāk – Piedāvājumu vērtēšana) Komisija veic slēgtā sēdē. 
1.33. Piedāvājumu vērtēšanu Komisija veic 8 (astoņos) posmos. Ja Pretendenta iesniegtais piedāvājums nekvalificējas kādā no turpmāk norādīto posmu prasībām (izņemot 2.posmu, kur Komisija izvērtē konstatēto neatbilstību Nolikuma prasībām būtiskumu), tas tiek izslēgts no turpmākās dalības Konkursā (t.i. nākamajā piedāvājumu izvērtēšanas posmā tas netiek vērtēts). Piedāvājumu izvērtēšanas posmi:
1.33.1. 1.  posms – Piedāvājuma nodrošinājuma pārbaude
Komisija pārbauda, vai kopā ar piedāvājumu ir iesniegts piedāvājuma nodrošinājums, vai tas atbilst šī Nolikuma 2.8.punktā izvirzītajām prasībām. Gadījumā, ja Pretendents kopā ar piedāvājumu nav iesniedzis piedāvājuma nodrošinājumu vai tas neatbilst Nolikumā izvirzītajām prasībām, piedāvājums tiek noraidīts.
1.33.2. 2.  posms – Piedāvājumu noformējuma pārbaude
Komisija pārbauda, vai piedāvājums sagatavots un noformēts atbilstoši Nolikuma 4.1.punktā un citos punktos norādītajām noformēšanas prasībām.  Piedāvājuma noformējums ietver gan visu iesniedzamo dokumentu esības, gan tajos iekļautās informācijas pilnīguma pārbaudi.
1.33.3. 3.  posms – Tehnisko piedāvājumu atbilstības pārbaude
Komisija pārbauda, vai ir iesniegti tehniskā piedāvājuma dokumenti un novērtē, vai tie un to saturs atbilst Nolikuma 4.4.punktā norādītajām prasībām.
1.33.4. 4. posms – Finanšu piedāvājuma atbilstības pārbaude
[bookmark: _Ref38402751][bookmark: _Hlk43935233]Komisija izvērtē, vai Pretendenta iesniegtais finanšu piedāvājums atbilst Nolikuma 4.5.punktā noteiktajām prasībām, un pārbauda, vai finanšu piedāvājumā nav aritmētisko kļūdu. (sk. Nolikuma 6.sadaļu “Aritmētisko kļūdu labošana”). Komisija veic pretendenta piedāvātās līgumcenas pārbaudi atbilstoši Publiskā iepirkumu likuma 41.panta vienpadsmitajai daļai.
1.33.5. 5. posms – Piedāvājuma izvēle
1.33.5.1. Komisija no visiem iepriekšējo izvērtēšanas posmu prasībām atbilstošajiem piedāvājumiem nosaka saimnieciski visizdevīgāko piedāvājumu, ņemot vērā zemāko piedāvāto kopējo līgumcenu (EUR bez PVN).
1.33.5.2. [bookmark: _Ref38404511]Ja piedāvājumu vērtēšanas laikā Komisija konstatē, ka divu vai vairāku pretendentu piedāvājumiem ir vienāda kopējā līgumcena (EUR bez PVN), un šiem Pretendentiem būtu piešķiramas līguma slēgšanas tiesības, Komisija līguma slēgšanas tiesības piešķirs Pretendentam, kuram ir lielāka vidējā sociālā nodokļa iemaksa valsts budžetā par Pretendenta darbinieku 2024.gadā.
33. 6.  posms – Pretendenta kvalifikācijas pārbaude 
6. Komisija Pretendenta kvalifikācijas atbilstības pārbaudi veic tikai tam Pretendentam, kuram būtu piešķiramas iepirkuma līguma slēgšanas tiesības.
Komisija veic Pretendenta kvalifikācijas pārbaudi, kuras laikā Komisija pārbauda, vai pretendenta iesniegtais Eiropas vienotais iepirkumu procedūras dokuments vai iesniegtie Pretendenta atlases dokumenti un publiski pieejamās datu bāzēs iegūtā informācija apliecina Pretendenta atbilstību Nolikuma 3.1. – 3.2.punktā noteiktajām kvalifikācijas prasībām. 
6. Gadījumā, ja Pretendents ir sniedzis nepatiesu informāciju savas kvalifikācijas novērtēšanai, vispār nav sniedzis pieprasīto informāciju vai Pretendenta kvalifikācija neatbilst izvirzītajām prasībām, piedāvājums tiek noraidīts.
33. 7.  posms – Nepamatoti lēta piedāvājuma noteikšana
Komisija pārbauda, vai saskaņā ar Nolikuma 5.2.4.punktu izvēlētā Pretendenta iesniegtais piedāvājums nav nepamatoti lēts (sk. Nolikuma 7.sadaļu “Nepamatoti lēta piedāvājuma noteikšana”).
1.33.8. 8.  posms – Izslēgšanas nosacījumu pārbaude
[bookmark: _Ref38404518]Komisija pārbauda, vai uz izvēlēto Pretendentu, kuram būtu piešķiramas līguma slēgšanas tiesības, neattiecas Publisko iepirkumu likuma 42.pantā un Starptautisko un Latvijas Republikas nacionālo sankciju likuma 11.1 panta pirmajā daļā minētie izslēgšanas nosacījumi (sk. Nolikuma 8.sadaļu “Izslēgšanas nosacījumu pārbaude”).
1.34. Komisija turpmāk piedāvājumu neizskata un attiecīgo Pretendentu izslēdz no turpmākās dalības Konkursā gadījumā, ja konstatē jebkuru no turpmāk minētajiem apstākļiem:
1.34.1. [bookmark: _Hlk43935522]piedāvājums neatbilst kādai Nolikumā noteiktajai prasībai un attiecīgā neatbilstība nav uzskatāma par formālu, ievērojot samērīguma principu;
1.34.2. piedāvājums tiek atzīts par nepamatoti lētu;
1.34.3. Pretendents ir iesniedzis nepatiesu informāciju vai vispār nav iesniedzis pieprasīto informāciju;
1.34.4. Pretendents Komisijas noteiktajā termiņā nav iesniedzis Komisijas pieprasītos dokumentus;
1.34.5. piedāvājumu izvērtēšanas laikā Pretendents savu piedāvājumu atsauc.
1.35. Ja Komisija nekonstatē kādu no iepriekš uzskatītajiem šķēršļiem, tā pieņem lēmumu par līguma slēgšanas tiesību piešķiršanu Pretendentam, kura piedāvājums atzīts par saimnieciski visizdevīgāko piedāvājumu.

[bookmark: _Toc479593819][bookmark: _Toc45663520]Aritmētisko kļūdu labošana

1.36. Piedāvājumu vērtēšanas laikā Komisija pārbauda, vai piedāvājumā nav aritmētisko kļūdu.
1.37. Ja Komisija piedāvājumā konstatē aritmētiskās kļūdas, tā šīs kļūdas izlabo.
1.38. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas.
1.39. Turpmākajā piedāvājumu vērtēšanā Komisija ņem vērā tikai šajā sadaļā noteiktajā kārtībā labotās kļūdas.

1.40. Komisija izvērtē, vai piedāvājums atbilst šķietami nepamatoti lēta piedāvājuma pazīmēm, kura izvēle paaugstina Pasūtītāja risku un nav savietojama ar brīvas un taisnīgas konkurences principu. 
1.41. Ja Komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Publisko iepirkumu likuma 53.pantu.

[bookmark: _Toc479593821][bookmark: _Toc452360917][bookmark: _Toc45663522]Pretendentu izslēgšanas iemesli 

1.42. [bookmark: _Toc479593822][bookmark: _Toc141785296][bookmark: _Toc141341765]Pasūtītājs izslēdz pretendentu no dalības iepirkuma procedūrā, ja uz pretendentu attiecas kāds no Publisko iepirkumu likuma 42.panta otrās daļas 1, 2., 3., 4., 5., 6., 7., 10., 11., 12., 13., 14.punktā minētiem izslēgšanas iemesliem. Šajā punktā minētie izslēgšanas iemesli attiecas arī uz jebkuru no Publisko iepirkumu likuma 42.panta trešajā daļā minētajām personām.
1.43. Pasūtītājs pārbaudi par Nolikuma 8.1.punktā noteikto veic Publisko iepirkumu likuma 42.pantā noteiktajā kārtībā.
1.44. Pasūtītājs atbilstoši Publisko iepirkumu likuma 43.panta kārtībai veic uzticamības nodrošināšanai iesniegto pierādījumu vērtēšanu.
1.45. Pasūtītājs veic pārbaudi un izslēdz pretendentu no dalības iepirkuma procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.

[bookmark: _Toc45663523]Lēmuma paziņošana un līguma slēgšana

1.46. Ja iepirkuma ietvaros nav iesniegti piedāvājumi vai, ja visi piedāvājumi neatbilst Nolikuma prasībām, Komisija pieņem lēmumu izbeigt Konkursu, neizvēloties nevienu piedāvājumu.
1.47. Pasūtītājs var jebkurā brīdī pārtraukt iepirkumu, ja tam ir objektīvs pamatojums.
1.48. Komisija 3 (trīs) darba dienu laikā pēc lēmuma pieņemšanas par iepirkuma līguma slēgšanu vai Konkursa pārtraukšanu vai izbeigšanu vienlaikus informē visus Pretendentus par pieņemto lēmumu. 
1.49. Paziņojumā, ko Pasūtītājs nosūta noraidītajam Pretendentam un Pretendentam, kurš iesniedzis atbilstošu piedāvājumu, tiek norādīts detalizēts lēmuma pamatojums saskaņā ar Publisko iepirkumu likuma 37.panta otrās daļas noteikumiem. 
1.50. [bookmark: _Ref38405153]Iepirkuma līgumu ar izraudzīto Pretendentu slēdz ne agrāk kā nākamajā darba dienā pēc nogaidīšanas termiņa beigām, ievērojot Publisko iepirkumu likuma 60.panta sestajā un septītajā daļā minētos nosacījumus.
1.51. Ar Pretendentu, kam piešķirtas līguma slēgšanas tiesības, tiek noslēgts līgums atbilstoši Iepirkuma līguma projektam (10.pielikums) un Pretendenta piedāvājumam.
1.52. [bookmark: _Hlk43935823]Ja Pretendents, kuram piešķirtas iepirkuma līguma slēgšanas tiesības, atsakās slēgt iepirkuma līgumu ar Pasūtītāju, Komisija ir tiesīga pieņemt lēmumu iepirkuma līguma slēgšanas tiesības piešķirt nākamajam Pretendentam, kurš piedāvājis saimnieciski visizdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu. 
1.53. Pirms lēmuma pieņemšanas par iepirkuma līguma slēgšanas tiesību piešķiršanu nākamajam Pretendentam, kurš piedāvājis saimnieciski visizdevīgāko piedāvājumu, Komisija izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Ja nepieciešams, Komisija ir tiesīga pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
1.54. Pasūtītājs ne vēlāk kā 10 (desmit) darba dienu laikā pēc tam, kad noslēgts iepirkuma līgums vai pieņemts lēmums par Konkursa pārtraukšanu vai izbeigšanu, saskaņā ar Publisko iepirkumu likuma 29.panta pirmo daļu iesniedz Iepirkumu uzraudzības birojam publicēšanai attiecīgu paziņojumu.

1.55. Piedāvājumu izvērtēšanā Komisijai ir tiesības pieaicināt ekspertus, pārliecinoties, ka uz ekspertiem neattiecas interešu konflikta ierobežojumi.
1.56. Ja Pasūtītājam rodas šaubas par iesniegtās dokumenta kopijas autentiskumu, tam ir tiesības pieprasīt, lai Pretendents uzrāda iesniegto dokumentu oriģinālus vai iesniedz apliecinātas kopijas. 
1.57. Komisijai Pretendentu atlases laikā ir tiesības pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, kā arī tiesības pieprasīt papildu informāciju Pretendentam, kuram būtu piešķiramas līguma slēgšanas tiesības.
1.58. Ja Pasūtītājs nepieciešamo informāciju par Pretendentu iegūst tieši no kompetentās institūcijas, datubāzēs vai no citiem avotiem, Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai.
1.59. Izziņas un citus dokumentus, kurus Publisko iepirkumu likuma noteiktajos gadījumos izsniedz Latvijas kompetentās institūcijas, Pasūtītājs atzīst un pieņem, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā 6 (sešus) mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
1.60. Komisijai ir tiesības izdarīt grozījumus Nolikumā. Komisija par to nosūta paziņojumu Iepirkumu uzraudzības birojam, kas tiek ievietots internetā un publicēts Publisko iepirkumu likumā noteiktajā kārtībā. Ja Komisija izdarījusi grozījumus Nolikumā, tā ievieto informāciju par grozījumiem EIS e-konkursu apakšsistēmā Konkursa sadaļā ne vēlāk kā dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
1.61. Ja Pasūtītājs konstatē, ka piedāvājumā ietvertā vai Pretendenta atlases dokumentos iesniegtā informācija ir neskaidra vai nepilnīga, tas pieprasa, lai Pretendents, vai kompetenta institūcija izskaidro vai papildina minēto informāciju vai iesniedz trūkstošo dokumentu, nodrošinot vienlīdzīgu attieksmi pret visiem Pretendentiem. 
1.62. Ja Pasūtītājs saskaņā ar Nolikuma 10.7.punktu ir pieprasījis izskaidrot vai papildināt Pretendenta piedāvājumā iesniegto informāciju, bet Pretendents to nav izdarījis atbilstoši pasūtītāja noteiktajām prasībām, Pasūtītājs piedāvājumu vērtē pēc tā rīcībā esošās informācijas.
1.63. Komisijai ir tiesības normatīvajos aktos paredzētajos gadījumos izbeigt iepirkuma procedūru bez līguma noslēgšanas.
1.64. Pasūtītājs atver iesniegtos piedāvājumus Nolikuma 1.14.1.punktā noteiktajā laikā, izņemot, ja saskaņā ar Publisko iepirkumu likuma 68.panta septīto daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas Nolikumā vai paziņojumā par līgumu. Ja saskaņā ar Publisko iepirkumu likuma 68.panta septīto daļu Iepirkumu uzraudzības birojam ir iesniegts iesniegums attiecībā uz prasībām, kas noteiktas Nolikumā vai paziņojumā par līgumu, minētajā gadījumā Pasūtītājs pircēja profilā un EIS e-konkursu apakšsistēmā Konkursa sadaļā publicē informāciju par piedāvājumu atvēršanas sanāksmes atcelšanu un neatver iesniegtos piedāvājumus. Ja Iepirkumu uzraudzības biroja Iesniegumu izskatīšanas komisija pieņem Publisko iepirkumu likuma 71.panta otrās daļas 1.punktā minēto lēmumu vai administratīvā lieta tiek izbeigta, Pasūtītājs EIS e-konkursu apakšsistēmā Konkursa sadaļā publicē informāciju par piedāvājumu atvēršanas laiku, kā arī informē par to Pretendentus vismaz 3 (trīs) darba dienas iepriekš. Ja iesniegumu izskatīšanas komisija pieņem Publisko iepirkumu likuma 71.panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus.
1.65. Pasūtītājs sagatavo iepirkuma procedūras ziņojumu un publicē to pircēja profilā un EIS e-konkursu apakšsistēmā Konkursa sadaļā 5 (piecu) darba dienu laikā pēc lēmuma pieņemšanas par iepirkuma procedūras rezultātiem. 

1.66. [bookmark: _Toc141785299][bookmark: _Toc141341768][bookmark: _Toc79552072][bookmark: _Toc73116772][bookmark: _Toc72766072][bookmark: _Toc65967975][bookmark: _Toc65956616][bookmark: _Toc65862777][bookmark: _Toc65454247][bookmark: _Toc64264078][bookmark: _Toc64201629][bookmark: _Toc64201434][bookmark: _Toc64201286]Pretendentam, iesniedzot piedāvājumu, ir pienākums ievērot visus Nolikumā minētos nosacījumus. 
1.67. Pretendentam ir pienākums rakstveidā Komisijas noteiktajā termiņā sniegt papildu informāciju vai paskaidrojumus par piedāvājumu, kā arī iesniegt Publisko iepirkumu likumā  noteiktos dokumentus, ja Komisija to pieprasa.
1.68. Piegādātājam ir tiesības ierosināt, lai tiek rīkota ieinteresēto piegādātāju sanāksme. Komisija rīko ieinteresēto piegādātāju sanāksmi, ja ne vēlāk kā desmit dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi. Sanāksmi rīko ne vēlāk kā 6 (sešas) dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā un EIS e-konkursu apakšsistēmā Konkursa sadaļā vismaz 3 (trīs) dienas iepriekš. Sanāksmes laikā Komisija sniedz papildu informāciju un atbild uz sanāksmes laikā uzdotajiem jautājumiem. Sanāksmes gaita tiek protokolēta.
1.69. Pretendentam ir tiesības pārsūdzēt Komisijas pieņemtos lēmumus Publisko iepirkumu likumā noteiktajā kārtībā. 
1.70. Pretendentam ir tiesības iesniegt iesniegumu par Nolikumā iekļautajām prasībām Iepirkumu uzraudzības birojam ne vēlāk kā septiņas dienas pirms tam, kad beidzas piedāvājumu iesniegšanas termiņš. 

[bookmark: _Toc107198273][bookmark: _Toc107198609][bookmark: _Toc129144173][bookmark: _Toc141341770][bookmark: _Toc141785301][bookmark: _Toc45663526]Pielikumu saraksts

1.  pielikums: Pieteikums par piedalīšanos Konkursā (Forma);
2.  pielikums: Apliecinājums par neatkarīgi izstrādātu piedāvājumu (Forma);
3.  pielikums: Informācijas par pretendentu un iesaistītajām personām (Forma);
4.  pielikums: Informācija par apakšuzņēmējiem (Forma); 
5.  pielikums: Informācija par personām, uz kuru iespējām pretendents balstās, lai apliecinātu, ka tā kvalifikācija atbilst Nolikuma prasībām (Forma);
6.  pielikums: Pretendenta pieredzes izklāsts (Forma);
7.  pielikums: Curriculum Vitae (CV) piedāvātajam personālam (Forma);
8.  pielikums: Tehniskā specifikācija;
9.  pielikums: Finanšu piedāvājums (Forma);
10.  pielikums: Līguma projekts (Forma);
11.  pielikums: Apsekojamo ēku tehniskie rādītāji.
1

2

1.pielikums
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

[bookmark: _Toc536612508][bookmark: _Toc45663388]PIETEIKUMS PAR PIEDALĪŠANOS KONKURSĀ
“Ēku tehniskā apsekošana”,
id. Nr.SIAON 2025/1-AK


	Pretendents,
	
	,

	
	Pretendenta nosaukums
	

	vienotais reģistrācijas numurs:
	
	,

	
	vienotais reģistrācijas numurs
	

	tā
	
	,

	
	 personas, kurai ir tiesības pārstāvēt pretendentu, vārds un uzvārds
	

	personā ar šī pieteikuma iesniegšanu:


1. Apliecinu savu dalību un, līguma slēgšanas piešķiršanas gadījumā, Darbu izpildi atklātā konkursā “Ēku tehniskā apsekošana”, id. Nr. SIAON 2025/1-AK (turpmāk tekstā - Konkurss).
2. Apstiprinu, ka visi pievienotie dokumenti veido šo piedāvājumu un visas piedāvājumā sniegtās ziņas ir patiesas.
3. Apliecinu, ka esmu iepazinies ar nolikumu un nolikumam pievienotajiem iepirkuma līguma projekta noteikumiem un tiem pilnībā piekrītu, esmu gatavs izpildīt iepirkuma līgumu saskaņā ar nolikumu un spēkā esošajiem normatīvajiem aktiem.
4. Apliecinu, ka piedāvājums ir sagatavots individuāli un nav saskaņots ar konkurentiem.
5. Apliecinu, ka mums nav konkurenci ierobežojošas priekšrocības iepirkuma procedūrā, un mēs, kā arī ar mums saistīta juridiskā persona nav bijusi iesaistīta iepirkuma procedūras sagatavošanā saskaņā ar Publisko iepirkumu likuma 18.panta ceturto daļu.
6. Apliecinu, ka uz Pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt Pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pretendents ir personālsabiedrība, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kas kavēs iepirkuma līguma izpildi.
7. Pakalpojuma izpildē piesaistīšu apakšuzņēmēju/-us                                    , nododot _____________ darba daļu ____________ (norādīt cenu euro bez PVN) apmērā (aizpilda, ja attiecināms, ja nav attiecināms norāda n/a).
8. Piesaistīšu personu uz kuras spējām pretendents balstās                                       (aizpilda, ja attiecināms, ja nav attiecināms norāda n/a).
9. Informācija par pretendentu vai personu, kura pārstāv piegādātāju apvienību iepirkuma procedūrā:
9.1. Informācijas par pretendentu:

	Informācija par Pretendentu
	Aizpilda Pretendents

	Uzņēmuma nosaukums / fiziskai personai – vārds, uzvārds:
	

	Reģistrācijas numurs / fiziskai personai – personas kods:
	

	Juridiskā adrese:
	

	Korespondences adrese:
	

	Finanšu rekvizīti
	

	Bankas nosaukums:
	

	Bankas kods:
	

	Konta numurs:
	

	Pretendenta kontaktpersona
	

	Vārds, uzvārds:
	

	Amats:
	

	Tālruņa numurs:
	

	E-pasta adrese:
	



9.2. Ja pretendents ir personu apvienība (personu grupa) jānorāda (aizpilda, ja attiecināms, ja nav attiecināms norāda n/a):

	Persona, kura pārstāv personu apvienību iepirkumā
	

	Katras personas atbildības apjoms
	



9.3. Informācija par personām, kurām pretendentā ir izšķirošā ietekme[footnoteRef:5] uz līdzdalības pamata normatīvo aktu par koncerniem izpratnē, norādot[footnoteRef:6]: [5:  Saskaņā ar Koncernu likuma 3. panta pirmo daļu izšķirošā ietekme rodas uz koncerna līguma pamata, kā arī šā panta trešajā daļā noteiktajos gadījumos uz līdzdalības pamata. Koncernu likuma 3. panta trešā daļa nosaka, ka uzņēmumam ir izšķirošā ietekme sabiedrībā uz līdzdalības pamata, ja pastāv vismaz viens no šādiem apstākļiem: 1) uzņēmumam sabiedrībā ir balsstiesību vairākums; 2) uzņēmumam kā sabiedrības dalībniekam ir tiesības iecelt vai atcelt sabiedrības izpildinstitūcijas vai pārraudzības institūcijas locekļu vairākumu; 3) uzņēmums ir sabiedrības dalībnieks un, izmantojot vienīgi savas dalībnieka tiesības, pārskata gada laikā ir iecēlis sabiedrības izpildinstitūcijas vai pārraudzības institūcijas locekļu vairākumu; 4) uzņēmums ir sabiedrības dalībnieks un, pamatojoties uz vienošanos ar citiem dalībniekiem, viens pats kontrolē balsstiesību vairākumu sabiedrībā.
]  [6:  Publisko iepirkumu likuma 42. panta trešās daļas 4. punkts nosaka, ka Publisko iepirkumu likuma 42. panta otrās daļas 1., 2. un 3. punkts attiecas uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē. Lai veiktu pārbaudi, Publisko iepirkumu likuma 42. panta piektās daļas 1. punkta “e” apakšpunkts nosaka, ka informāciju par Publisko iepirkumu likuma trešās daļas 4. punktā minētajām personām Pasūtītājs iegūst no pretendenta.
] 


	Nr.p.k.
	Persona
(juridiskai personai nosaukums, fiziskai personai vārds, uzvārds)

	Reģistrācijas numurs vai personas kods

	Valsts piederība
	Juridiskas personas amatpersonas[footnoteRef:7], prokūrista vārds, uzvārds, personas kods [7:  Valdes vai padomes loceklis, pārstāvēttiesīgā persona vai persona, kura ir pilnvarota pārstāvēt pretendentu darbībās, kas saistītas ar filiāli.
] 


	
	
	
	
	



9.4. Informācija par pretendenta patiesā labuma guvēju, norādot:

	Nr.p.k.
	Patiesā labuma guvēja vārds, uzvārds
	Personas kods

	Valsts piederība

	
	
	
	



9.5. Informācija par to, vai piedāvājumu iesniegušā pretendenta (personu apvienības gadījumā – katra dalībnieka) uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam atbilstoši Eiropas Komisijas 2003.gada 6.maija Ieteikumam par mikro, mazo un vidējo uzņēmumu definīciju (OV L124, 20.5.2003.):

	Persona
(norādīt nosaukumu un lomu (pretendents, personu apvienības dalībnieks), apakšuzņēmējs) iepirkumā)

	Mazais uzņēmums
ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro
(atbilst/neatbilst)
	Vidējais uzņēmums
ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro
(atbilst/neatbilst)

	
	
	



9.6. Cita informācija[footnoteRef:8]. [8:  Pamatojoties uz Publisko iepirkumu likuma 42. panta piektās daļas 2. punktā noteikto, lai apliecinātu, ka uz ārvalstī reģistrētu vai pastāvīgi dzīvojošu personu, tostarp Latvijā reģistrēta pretendenta vai šā panta trešajā daļā minētās personas valdes vai padomes locekli, pārstāvēttiesīgo personu, prokūristu vai personu, kura ir pilnvarota pārstāvēt pretendentu darbībās, kas saistītas ar filiāli, un kura pastāvīgi dzīvo ārvalstī, neattiecas šā panta otrajā daļā minētie izslēgšanas iemesli, pretendents var iesniegt attiecīgās kompetentās institūcijas izdotu izziņu vai citu dokumentu, kas apliecina, ka, attiecībā uz Publisko iepirkumu likuma 42. panta piektās daļas 2. punktā minētajā personām, nav attiecināmi Publisko iepirkumu likuma 42. panta otrajā daļā minētie izslēgšanas iemesli.
Saskaņā ar Publisko iepirkumu likuma 42. panta piektās daļas 2. punkta c) apakšpunktu - ja attiecīgajā ārvalstī šā punkta “a” apakšpunktā minētās kompetentās institūcijas izziņas vai citi dokumenti netiek izsniegti vai ar tiem nepietiek, lai apliecinātu, ka uz pretendentu vai šā panta trešajā daļā minēto personu neattiecas šā panta otrajā daļā minētie izslēgšanas iemesli, šīs izziņas vai citus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, par šā panta otrās daļas 1., 2. vai 4. punktā minēto izslēgšanas iemeslu — ar paša pretendenta vai citas šā panta otrajā vai trešajā daļā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai pastāvīgās dzīvesvietas valstī, bet par šā panta otrās daļas 5. vai 6. punktā minēto izslēgšanas iemeslu — ar paša pretendenta vai trešajā daļā minētās personas apliecinājumu Pasūtītājam. 
Pamatojoties uz Publisko iepirkumu likuma 42. panta piektās daļas 1. punktā d) apakšpunktā noteikto informāciju par šā panta otrās daļas 3. un 4. punktā minēto izslēgšanas iemeslu Pasūtītājs, kā arī piegādātājs par sevi iegūst no Latvijas Republikas Uzņēmumu reģistra. Ja dati attiecībā uz šā panta otrās daļas 3. punktā minēto izslēgšanas iemeslu nav pieejami Ministru kabineta noteiktajā informācijas sistēmā, Pasūtītājs pieprasa apliecinājumu, ka uz Pretendentu vai šā panta trešajā daļā minēto personu šis izslēgšanas iemesls neattiecas, nosakot termiņu apliecinājuma iesniegšanai — vismaz 10 dienas pēc informācijas pieprasījuma nosūtīšanas dienas. Par iepriekš minēto, pretendents var iesniegt apliecinājumu, ka uz pretendentu vai šā panta trešajā daļā minēto personu šis izslēgšanas iemesls neattiecas.
Latvijā reģistrēts pretendents var pievienot apliecinājumu, skaidrojumu, izziņu vai dokumentus, kuri apliecina, ka pretendentam nav tādu ārzonā reģistrētu akciju īpašnieku vai turētāju, kuriem ir vairāk nekā 25 procentu akciju.
Saskaņā ar Publisko iepirkumu likuma 41. panta trešo daļu - izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
] 



2.pielikums 
[bookmark: _Toc45663395]Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

APLIECINĀJUMS PAR NEATKARĪGI IZSTRĀDĀTU PIEDĀVĀJUMU
(Piezīme: Pretendents atbilstoši situācijai aizpilda tukšās vietas šajā formā, kā arī aizpilda pielikumu vai izmanto to kā apliecinājuma paraugu.)


Ar šo, sniedzot izsmeļošu un patiesu informāciju, _______________________________________
Pretendenta/kandidāta nosaukums, reģ. Nr.
(turpmāk – Pretendents) attiecībā uz konkrēto iepirkuma procedūru apliecina, ka

1. Pretendents ir iepazinies un piekrīt šī apliecinājuma saturam.
2. Pretendents apzinās savu pienākumu šajā apliecinājumā norādīt pilnīgu, izsmeļošu un patiesu informāciju.
3. Pretendents ir pilnvarojis katru personu, kuras paraksts atrodas uz iepirkuma piedāvājuma, parakstīt šo apliecinājumu Pretendenta vārdā.
4. Pretendents informē, ka (pēc vajadzības, atzīmējiet vienu no turpmāk minētajiem):
	☐	4.1. ir iesniedzis piedāvājumu neatkarīgi no konkurentiem[footnoteRef:9] un bez konsultācijām, līgumiem vai vienošanām, vai cita veida saziņas ar konkurentiem; [9:  Šī apliecinājuma kontekstā ar terminu „konkurents” apzīmē jebkuru fizisku vai juridisku personu, kura nav Pretendents un kura:
1) iesniedz piedāvājumu šim iepirkumam;
2) ņemot vērā tās kvalifikāciju, spējas vai pieredzi, kā arī piedāvātās preces vai pakalpojumus, varētu iesniegt piedāvājumu šim iepirkumam.] 


	☐	4.2. tam ir bijušas konsultācijas, līgumi, vienošanās vai cita veida saziņa ar vienu vai vairākiem konkurentiem saistībā ar šo iepirkumu, un tādēļ Pretendents šim apliecinājumam pievienotajā formā atklāj izsmeļošu un patiesu informāciju par to, ieskaitot konkurentu nosaukumus un šādas saziņas mērķi, raksturu un saturu.


5. Pretendentam, izņemot gadījumu, kad pretendents šādu saziņu ir paziņojis saskaņā ar šī apliecinājuma 4.2.apakšpunktu, ne ar vienu konkurentu nav bijusi saziņa attiecībā uz:
5.1. cenām;
5.2. cenas aprēķināšanas metodēm, faktoriem (apstākļiem) vai formulām;
5.3. nodomu vai lēmumu piedalīties vai nepiedalīties iepirkumā (iesniegt vai neiesniegt piedāvājumu); vai
5.4. tādu piedāvājuma iesniegšanu, kas neatbilst iepirkuma prasībām; 
5.5. kvalitāti, apjomu, specifikāciju, izpildes, piegādes vai citiem nosacījumiem, kas risināmi neatkarīgi no konkurentiem, tiem produktiem vai pakalpojumiem, uz ko attiecas šis iepirkums.
6. Pretendents nav apzināti, tieši vai netieši atklājis un neatklās piedāvājuma noteikumus nevienam konkurentam pirms oficiālā piedāvājumu atvēršanas datuma un laika vai līguma slēgšanas tiesību piešķiršanas, vai arī tas ir īpaši atklāts saskaņā šī apliecinājuma ar 4.2.apakšpunktu.
7. Pretendents apzinās, ka Konkurences likumā noteikta atbildība par aizliegtām vienošanām, paredzot naudas sodu līdz 10% apmēram no pārkāpēja pēdējā finanšu gada neto apgrozījuma, un Publisko iepirkumu likums paredz uz 12 mēnešiem izslēgt pretendentu no dalības iepirkuma procedūrā. Izņēmums ir gadījumi, kad kompetentā konkurences iestāde, konstatējot konkurences tiesību pārkāpumu, ir atbrīvojusi pretendentu, kurš iecietības programmas ietvaros ir sadarbojies ar to, no naudas soda vai naudas sodu samazinājusi.

Datums______________
	
	
	

	
	
	Paraksts






Informācija par Pretendenta saziņu ar konkurentiem saistībā ar konkrēto iepirkumu
	Nr.
	Uzņēmums – konkurents, ar kuru ir bijusi saziņa
	Saziņas veids, mērķis, raksturs un saturs

	
	[Komersanta nosaukums, reģ. Nr.]
	

	
	
	



Datums______________
	
	
	

	
	
	Paraksts





[bookmark: _Toc536612509][bookmark: _Toc45663389][bookmark: _Toc332985319][bookmark: _Toc442789939]
3.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

Informācijas veidlapa par pretendentu un iesaistītajām personām

1. ĢENERĀLUZŅĒMĒJS 

	Nosaukums, reģistrācijas numurs, adrese 

	

Piegādātāju apvienības gadījumā norāda visus dalībniekus.
Personālsabiedrības gadījumā norāda visus biedrus.

	Norāde, vai uzņēmums ir mazais vai vidējais uzņēmums*: 
	mazais/vidējais




2. APAKŠUZŅĒMĒJI UN APAKŠUZŅĒMĒJA APAKŠUZŅĒMĒJI

	Nosaukums, reģistrācijas numurs, adrese

	

Vairāku apakšuzņēmēju gadījumā tabulu papildina ar papildus sadaļām.

	Norāde, vai uzņēmums ir mazais vai vidējais uzņēmums*: 
	mazais/vidējais


Ja apakšuzņēmējus līgumā izpildē neiesaista, šo veidlapas sadaļu nav jāaizpilda.

3. PERSONAS, UZ KURU IESPĒJĀM PRETENDENTS BALSTĀS

	Nosaukums, reģistrācijas numurs, adrese 

	

Vairāku personu gadījumā tabulu papildina ar papildus sadaļām.



Ja pretendents nebalstās uz citu personu spējām, lai apliecinātu savu atbilstību kvalifikācijas prasībām, šo veidlapas sadaļu nav jāaizpilda.


NB! Skaidrojums par maziem un vidējiem uzņēmumiem:
1) Mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro.
2) Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro.






4.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam


[bookmark: _Toc536612510][bookmark: _Toc45663390]Informācijas veidlapa par apakšuzņēmējiem

1. APAKŠUZŅĒMĒJS

	
Nosaukums
	


	
Darbu vērtība
	


	
Darbu apjoms
	



Noteikumi veidlapas aizpildīšanai:

[bookmark: _Hlk132869201]NB! Obligāti ir norādāmi tikai tādi apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 euro.

1. Sadaļā “Nosaukums” norāda apakšuzņēmēja nosaukumu (piemēram, firmu).
2. Sadaļā “Darbu vērtība” norāda apakšuzņēmēja veicamo būvdarbu vai sniegto pakalpojumu vērtību.
Vērtību norāda naudas izteiksmē.
3. Sadaļā “Darba apjoms” norāda apakšuzņēmēja veicamo būvdarbu vai sniegto pakalpojumu apjomu.
Apjomu norāda apraksta veidā, konkrēti uzskaitot kādus darbus veiks apakšuzņēmējs. 

2. APAKŠUZŅĒMĒJA APAKŠUZŅĒMĒJI

	
Nosaukums
	


	
Darbu vērtība
	


	
Darbu apjoms
	



Noteikumi veidlapas aizpildīšanai:

NB! Obligāti ir norādāmi tikai tādi apakšuzņēmēju apakšuzņēmēji, kuru veicamo būvdarbu vai sniedzamo pakalpojumu vērtība ir vismaz 10 000 euro.

1. Sadaļā "Nosaukums" norāda apakšuzņēmēja apakšuzņēmēja nosaukumu (piemēram, firmu).
2. Sadaļā "Darbu vērtība" norāda apakšuzņēmēja apakšuzņēmēja veicamo būvdarbu vai sniegto pakalpojumu vērtību. Vērtību norāda naudas izteiksmē.
3. Sadaļā "Darba apjoms" norāda apakšuzņēmēja apakšuzņēmēja veicamo būvdarbu vai sniegto pakalpojumu apjomu. Apjomu norāda apraksta veidā, konkrēti uzskaitot kādus darbus veiks apakšuzņēmējs. 


5.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

[bookmark: _Toc536612511][bookmark: _Toc45663391]Informācijas veidlapa par personām, uz kuru iespējām pretendents balstās, lai apliecinātu, ka tā kvalifikācija atbilst Nolikuma prasībām

1. PERSONA, UZ KURAS IESPĒJĀM PRETENDENTS BALSTĀS
	
Nosaukums
	


	
Spējas
	


	
Nodotie resursi

	

	
Darbu vērtība
	

	
Darbu apjoms
	



Noteikumi veidlapas aizpildīšanai:
1. Sadaļā “Nosaukums” norāda personas nosaukumu (piemēram, firmu).
2. Sadaļā “Spējas” norāda “saimnieciskās un finansiālās spējas” vai “tehniskās un profesionālās spējas”. Citas sadaļas pilda tikai gadījumā, ja sadaļā “Spējas” tika norādītas “tehniskās un profesionālās spējas”.
3. Sadaļā ‘Nodotie resursi” norāda pretendentam faktiski nodotos resursus, piemēram, pieredzi vai personālu (speciālistus).

NB! Atbilstoši Publisko iepirkumu likuma 46.panta ceturtās daļas noteikumiem, pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.

Par resursu faktisku nodošanu konkrētā līguma izpildē var liecināt:

1) Speciālistu iesaistīšana līguma izpildē;
2) Personas, uz kuras spējām pretendents balstās, veicamo darbu vērtība (finanšu apjoms), kas ir samērīga un salīdzināma ar nodoto resursu apjomu jeb nepieciešamās kompetences iesaistes apjomu.

Būtībā, tas nozīmē, ka pretendents nevar atsaukties uz citas personas spējām, nolūkā tikai formāli izpildīt Nolikumā noteiktās prasības. 

Par pretendenta pieredzi: 

Pretendentiem jāņem vērā, ka pieredze ir praktiskajā darbā iegūtais zināšanu, prasmju un iemaņu kopums. Pieredze ir nemateriāls personiska rakstura resurss, kas piemīt personai, kura pati veikusi praktisko darbību. Līdz ar to vienas personas pieredze nav citas personas pieredze.

Balstīšanās uz citas personas pieredzi nedrīkst būt formāla, tas, piemēram, var nozīmēt, ka:
1) personas, uz kuras iespējām pretendents balstās, veicamo darbu finanšu apjomiem jābūt salīdzināmiem ar nepieciešamās kompetences iesaistes apjomu;
2) pretendents nevar izpildīt tos darbus, kuru izpildē tam nav pieredzes.

Par personālu un tā pieredzi: 

Pretendentiem jāņem vērā, ka pieredze ir praktiskajā darbā iegūtais zināšanu, prasmju un iemaņu kopums. Pieredze ir nemateriāls personiska rakstura resurss, kas piemīt personai, kura pati veikusi praktisko darbību. Līdz ar to vienas personas pieredze nav citas personas pieredze.

Balstīšanās uz cita piegādātāju apvienības dalībnieka speciālistu nedrīkst būt formāla, tas nozīmē, ka speciālistu (kurš tika izvirzīts prasības izpildei) būs reāli jāiesaista līguma izpildē, t.i. darbu veikšanā.

Ņemot vērā, ka personāla kvalifikācija (iemaņas, izglītība un pieredze) ir raksturīga fiziskajām personām (piemēram, katrs speciālists iegūst pieredzi neatkarīgi no darba devēja, kā arī nezaudē to, nomainot darba dēvēju), gadījumā, ja pretendents pats nodibina darba tiesiskās attiecības ar attiecīgo speciālistu, tad šādas personas nav uzskatāmas par personām, uz kuru iespējām pretendents balstās, jo tie kļūst par pretendenta sastāvdaļu, un šādas personas nav atsevišķi jānorāda šajā veidlapā.

4. Sadaļā "Darbu vērtība" norāda personas, uz kuru iespējām pretendents balstās, veicamo būvdarbu vai sniegto pakalpojumu vērtību. Vērtību norāda procentuāli, rēķinot no kopējās iepirkuma līguma vērtības (piedāvātās līgumcenas).
5. Sadaļā "Darba apjoms" norāda personas, uz kuru iespējām pretendents balstās, veicamo būvdarbu vai sniegto pakalpojumu apjomu. Apjomu norāda apraksta veidā, konkrēti uzskaitot, kādus darbus veiks attiecīgā persona. 

2. PIELIKUMI

1. Ja pretendents balstās uz citas personas saimnieciskām un finansiālām spējām, tad šai veidlapai jāveido pielikumus – jāpievieno vienu no sekojošiem dokumentiem:
1.1. pretendenta un personas, uz kuras iespējām tas balstās, rakstveida apliecinājumu, ka gadījumā, ja pretendentam tiks piešķirtas līguma slēgšanas tiesības, tad 15 (piecpadsmit) dienu laikā, pēc Publisko iepirkumu likuma 60.panta sestajā daļā minētā nogaidīšanas termiņa beigām tiks izveidota pilnsabiedrība, kuras dalībnieki, kas piedalās iepirkumā, piedalīsies pilnsabiedrībā vai noslēgs sabiedrības līgumu, vienojoties par solidāru atbildību par konkrētā līguma (tā pilnā apjomā) izpildi;
1.2. vienošanos par sadarbību konkrētā līguma izpildē (piemēram, sadarbības līgumu, sabiedrības līgumu, nodomu protokolu par sadarbību u.c. tiesiski līdzvērtīgus dokumentus), ar kuru pretendents un persona, uz kuru iespējām pretendents balstās, apņemas nodibināt solidāru atbildību 15 (piecpadsmit) dienu laikā, pēc Publisko iepirkumu likuma 60.panta sestajā daļā minētā nogaidīšanas termiņa beigām par konkrētā līguma (tā pilnā apjomā) izpildi;
1.3. Ja pretendents balstās uz citu personu saimnieciskajām un finansiālajām iespējām, tam un personai (vai personām) uz kuru iespējām pretendents balstās, jābūt solidāri atbildīgiem par iepirkuma līguma izpildi.
2. Ja pretendents balstās uz citas personas spējām, tad šai veidlapai jāveido pielikumus – jāpievieno ar katru šādu personu noslēgtu vienošanos* ar sekojošu saturu:
2.1. noteikumiem par sadarbību konkrētā līguma izpildē, kuri ir pietiekoši precīzi, lai varētu konstatēt pušu tiesības un pienākumus iepirkuma līguma izpildē;
2.2. apjomu, kādā mērā tiek plānots iesaistīt personu iepirkuma līguma izpildē, uz kuras iespējām balstās. Gan resursu ziņā vai veicamo darbu ziņā, gan finansiālā ziņā.

*vienošanās vietā var būt arī personas, uz kuras iespējām pretendents balstās, apliecinājums, ja no tā var konstatēt 2.1. un 2.2.punktos noteikto.

NB! Gadījumā, ja persona uz kuras iespējām pretendents balstās ir pretendenta apakšuzņēmējs, un pretendents iesniedz apakšuzņēmēja apliecinājumu vai citas veida dokumentu, ar kuru ir nodibinātas sadarbības saistības starp apakšuzņēmēju un pretendentu, tad pretendentam jānodrošina, ka no iesniegtā dokumenta varēs konstatēt 2.1. un 2.2.punktos noteikto.  

6.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

Forma

PRETENDENTA PIEREDZES IZKLĀSTS

	Nr.p.k.
	Pakalpojuma pasūtītāja nosaukums, pasūtītāja kontaktpersona, tālruņa Nr.
	Pakalpojuma sniegšanas laiks
	Darbu apraksts līgumā, kas raksturo Nolikuma 3.2.1. punktā prasīto Pretendenta pieredzi
	Darbu apjoms (Objektu skaits)

	1. 
	
	
	
	

	
	
	
	
	




Šai informācijai pievieno vismaz 1 pasūtītāja pozitīva rakstura atsauksmi vai citus dokumentālus pierādījumus, kas apliecina pieredzes prasību izpildi.












7.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

[bookmark: _Toc536612512][bookmark: _Toc45663392]Forma

CURRICULUM VITAE (CV) PIEDĀVĀTAJAM PERSONĀLAM
[bookmark: _Toc64201292][bookmark: _Toc64201440][bookmark: _Toc64201635][bookmark: _Toc64264084][bookmark: _Toc65454253][bookmark: _Toc65862783][bookmark: _Toc65956622][bookmark: _Toc65967981][bookmark: _Toc72766079][bookmark: _Toc73116779](Pretendentam šī sadaļa jāaizpilda par katra piesaistītā speciālista vienību, izmantojot šo CV formu tik reizes, cik nepieciešams)

	Piedāvātā loma līguma izpildē: 									
Piedāvāto lomu līguma izpildē pildīšu kā __________________uzņēmuma nosaukums (darba devējs) darba ņēmējs/ vai pašnodarbinātais (vajadzīgo pasvītrot)
Vārds, uzvārds: 										______
Aktīvie būvprakses sertifikāti (ja tādi piešķirti): ___________________(norādīt sertificētās darbības jomas un sertifikātu numurus)

APLIECINĀJUMS:
Es, apakšā parakstījies (-usies):
1) apliecinu, ka šī informācija pareizi raksturo mani un manu kvalifikāciju;
2) piekrītu manu personas datu izmantošanai iepirkumā “Ēku tehniskā apsekošana”, id. Nr.SIAON 2025/1-AK) Pretendenta (__________________jānorāda Pretendenta nosaukums) piedāvājuma izvērtēšanai;
3) apliecinu, ka apņemos piedalīties iepirkuma līguma izpildē kā (___________norādīt lomu), ja Pretendentam (______________jānorāda Pretendenta nosaukums) tiks piešķirtas līguma slēgšanas tiesības. 

Darbinieka pilns vārds, uzvārds:_________________________________________
Paraksts:				
Datums (diena/mēnesis/gads) :			
Kontakttālrunis: _______________



Šai informācijai pievieno speciālistu kvalifikāciju apliecinošu dokumentu kopijas.

8.pielikums 
[bookmark: _Toc466539501][bookmark: _Toc442789940][bookmark: _Toc332985318][bookmark: _Toc141785521][bookmark: _Toc141785308][bookmark: _Toc141341777]Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

[bookmark: _Toc536612513][bookmark: _Toc45663393]
TEHNISKĀ SPECIFIKĀCIJA 

Tehniskās specifikācijas sagatavošanas datums: 24.01.2025.


1. [bookmark: _Hlk154785122]Objektu tehniskās apsekošanas atzinumu izstrādei izvirzīti sekojošie uzdevumi:
0. [bookmark: _Hlk155944217]veikt ēku un būvju tehnisko apsekošanu; izvērtēt tehnisko stāvokli un sniegt slēdzienu par bojājumiem, to cēloņiem un apmēriem;
0. būvju tehniskās apsekošanas darbus izpildīt un atzinumus izstrādāt atbilstoši Ministru kabineta 2021. gada 15. jūnija noteikumu Nr. 384 “Būvju tehniskās apsekošanas būvnormatīvs LBN 405-21” un citiem Latvijas Republikā spēkā esošiem normatīviem aktiem, veicot nepieciešamās fotofiksācijas;
0. būvspeciālistam, veicot būves tehnisko apsekošanu, ir vizuāli, jāvērtē ēkas mehāniskā stiprība un stabilitāte, ēkas lietošanas drošība, kā arī jau esošie ugunsdrošības risinājumi, lai nodrošinātu būves saglabāšanu visā tās ekspluatācijas laikā un nepieļautu apdraudējuma iestāšanos;
0. būvspeciālistam, izstrādājot būves tehniskās apsekošanas atzinumu, pēc nepieciešamības pievienot apsekošanas gaitā izstrādātos teksta, grafiskos, fotofiksāciju un citus materiālus, kas atspoguļotu un pamatotu konstrukciju stāvokli un no tā izrietošo, iepriekš minēto – ēkas mehānisko stiprību un stabilitāti, ēkas lietošanas drošību, kā arī jau esošos ugunsdrošības risinājumus, lai nodrošinātu būves saglabāšanu visā tās ekspluatācijas laikā;
0. tehniskā apsekošanas atzinumā ietverams apsekošanas apraksts, secinājumi un rekomendācijas - balstītas gan uz konstatētiem faktiem, gan uz iepriekšēju pieredzi ēku tehniskā apsekošanā, kā arī tehniskais atzinums par apsekotās būves defektiem ar rekomendējošo pasākumu daļu un risinājumiem ēkai, ja tādi ir nepieciešami, nodrošinot būves saglabāšanu visā tās ekspluatācijas laikā un nepieļautu apdraudējuma iestāšanos;
0. rekomendācijām jābūt skaidrām un nepārprotamām, ar pietiekamu detalizāciju, kas efektīvi veicinātu turpmāko procesu būves sakārtošanā un nekavētu procesa virzību;
0. izpildītājam, ņemot vērā labo praksi un pieredzi, izvērtēt papildus nepieciešamos darbus kvalitatīvai ēkas tehniskā apsekošanas atzinuma izstrādei. Ja arī kāds darbs nav īpaši uzsvērts, tad pretendentam, ņemot vērā tā profesionālo pieredzi, ir jāievērtē visi darbi, kas vajadzīgi kvalitatīva tehniskā apsekošanas atzinuma darbu veikšanai. 
0. izstrādātais tehniskais apsekošanas atzinums jāiesniedz elektroniskā formātā Pasūtītājam. Tehniskais apsekojums iesniedzams arī Būvniecības informācijas sistēmā (BIS).
1. Pasūtītājam ir tiesības pieprasīt papildus izstrādāt teksta, grafiskos, fotofiksāciju un citus materiālus, kas atspoguļotu un pamatotu konstrukciju stāvokli, ja iesniegtie materiāli ir nepilnīgi vai nepietiekami atspoguļo konstrukciju esošo stāvokli vai situāciju kopumā.

9.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

Forma


FINANŠU PIEDĀVĀJUMS

Finanšu piedāvājuma forma (9.pielikums) pievienota atsevišķā failā EIS e-konkursu apakšsistēmā Konkursa sadaļā.

10.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

Forma


LĪGUMA PROJEKTS


Līguma projekts (10.pielikums) pievienots atsevišķā failā EIS e-konkursu apakšsistēmā Konkursa sadaļā.

11.pielikums 
Atklāta konkursa “Ēku tehniskā apsekošana”,
id. Nr.SIAON 2025/1-AK, Nolikumam

Forma


APSEKOJAMO ĒKU TEHNISKIE RĀDĪTĀJI


Nolikuma 11.pielikums - Apsekojamo ēku tehniskie rādītāji - pievienots atsevišķā failā EIS e-konkursu apakšsistēmā Konkursa sadaļā.



